DOLOŽKA VYBRANÝCH VPLYVOV

A.1. Názov materiálu
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 354/2006 Z. z., ktorým sa ustanovujú požiadavky na vodu určenú na ľudskú spotrebu a kontrolu kvality vody určenej na ľudskú spotrebu v znení nariadenia vlády Slovenskej republiky č. 496/2010 Z. z.

A.2. Vplyvy
	Pozitívne	Žiadne	Negatívne	
1. Vplyvy na rozpočet štátnej správy		x		
2. Vplyvy na podnikateľské prostredie – dochádza     k zvýšeniu regulačného zaťaženia			x	
3. Sociálne vplyvy		x		
-	vplyvy na hospodárenie obyvateľstva,				
-	sociálnu exklúziu,				
-	rovnosť príležitostí a rodovú rovnosť, vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti		x		

A.3. Poznámky

V dôsledku zabezpečenia optimalizácie radiačnej ochrany tak, ako je uvedené v § 8a navrhovaného právneho predpisu dôjde v prvých maximálne štyroch rokoch od nadobudnutia účinnosti právneho predpisu k zvýšeniu regulačného zaťaženia fyzických osôb – podnikateľov a právnických osôb, ktoré vyrábajú a dodávajú vodu určenú na ľudskú spotrebu a využívajú vodárenské zdroje na zásobovanie pitnou vodou. Zvýšené finančné zaťaženie bude v dôsledku zvýšeného počtu stanovení rádiologických ukazovateľov. Na základe doteraz známych výsledkov stanovení niektorých rádiologických ukazovateľov predpokladáme, že po štyroch rokoch dôjde k poklesu počtu stanovení a tým k zníženiu finančného zaťaženia na úroveň, ktorá bude nižšia ako pred nadobudnutím účinnosti navrhovaného právneho predpisu. Výšku zvýšenia a následného zníženia regulačného zaťaženia nie je možné určiť, respektíve vyčísliť ani odhadom. 

Vplyvy na podnikateľské prostredie

Vplyvy na podnikateľské prostredie	

3.1. Ktoré podnikateľské subjekty budú predkladaným návrhom ovplyvnené a aký je ich počet?
	 Návrhom nariadenia vlády sa dopĺňa zjednotenie odbornej terminológie, zosúladenie požiadaviek na stanovenie a hodnotenie obsahu prírodných rádionuklidov a umelých rádionuklidov v dodávanej pitnej vode za účelom zabezpečenia optimalizácie z hľadiska radiačnej ochrany. 
Predkladaným návrhom budú ovplyvnené subjekty (vodárenské spoločnosti), ktoré dodávajú vodu určenú na ľudskú spotrebu do vodovodnej siete. Uvedené subjekty sú na základe zákona povinné zabezpečiť kontrolu kvality vody určenej na ľudskú spotrebu dodávanej do vodovodnej siete. 
Kontrola kvality vody je zabezpečená úplným rozborom, ktorého cieľom je získať informácie o dodržaní limitov ukazovateľov kvality pitnej vody. 
Predloženým návrhom bude ovplyvnených 15 subjektov, ktoré zabezpečujú zásobovanie vodou určenou na ľudskú spotrebu  pre približne 98% obyvateľov na celom území Slovenskej republiky.	

3.2. Aký je predpokladaný charakter a rozsah nákladov a prínosov?
	 Každý dodávateľ vody určenej na ľudskú spotrebu do vodovodnej siete je povinný zabezpečiť kontrolu kvality vody. 
Na základe posúdenia výsledkov stanovení rádiologických ukazovateľov sa vykoná optimalizácia. Ak pri posudzovaní rádiologický ukazovateľ neprekračuje limit, finančné náklady sa nezvyšujú. Ak pri posudzovaní rádiologický ukazovateľ prekračuje limit, finančné náklady sa zvyšujú. Zvýšenie finančných nákladov zahŕňa opakovaný odber a následné stanovenie rádiologických ukazovateľov v ďalších vzorkách vody, identifikácia zdroja vody, ktorý je zodpovedný za zvýšený obsah rádionuklidov, analýza situácie, návrh a realizácia opatrení na zníženie obsahu rádionuklidov vo vode. 
Úplný rádiologický rozbor vody zahŕňa stanovenie celkovej objemovej aktivity alfa, celkovej objemovej aktivity beta a objemovej aktivity 222Rn. Finančné náklady na stanovenie základných rádiologických ukazovateľov na základe cenníka laboratórnych analýz (ÚVZ SR) zahŕňajú:  stanovenie celkovej objemovej aktivity alfa 30,- €, na stanovenie celkovej objemovej aktivity beta 30,- €  a na stanovenie objemovej aktivity 222Rn 20,- €.
V prípade, ak pri posudzovaní rádiologický ukazovateľ prekračuje limit je potrebné vykonať opakovaný odber vzorky vody a stanovenie rádiologických ukazovateľov. Ak sa potvrdí prekročenie limitu v prípade stanovenia celkovej objemovej aktivity alfa, následne sa vykoná stanovenie objemovej aktivity 226Ra a izotopov uránu. Finančné náklady na základe cenníka laboratórnych analýz (ÚVZ SR) je výška ceny na stanovenie objemovej aktivity 226Ra 40,- € a stanovenie izotopov uránu 46,47- €. V prípade opakovaného odberu sa zvyšujú náklady na odber vzorky a cestovné náklady.
Na základe informácií zo strany subjektov  (vodárenské spoločnosti), ktoré dodávajú vodu určenú na ľudskú spotrebu do vodovodnej siete je na území Slovenskej republiky 1203 podzemných zdrojov pitnej vody, 47 povrchových zdrojov pitnej vody, 5332781 zásobovaných obyvateľov jednotlivými zdrojmi pitnej vody. Ročne je vykonaných priemerne 2455 analyzovaných vzoriek vôd na rádiologické ukazovatele, najmä na stanovenie celkovej objemovej aktivity alfa. Počet výsledkov analýz celkovej objemovej aktivity alfa, ktoré prekročili hodnotu 0,1 Bq.l-1 po pripočítaní neistoty je 727. Počet výsledkov analýz celkovej objemovej aktivity alfa, ktoré prekročili hodnotu 0,2 Bq.l-1 po pripočítaní neistoty je 140. 
V prípade opakovaného odberu a stanovenia  jednotlivých alfa rádionuklidov sa finančné náklady zvýšia o 166,47 € za jednu vzorku vody, teda náklady pre dotknuté subjekty sa celkovo zvýšia približne o 144329,- €. 	

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?
	 Návrh nariadenia vlády nevyžaduje zvýšenie administratívnych nákladov súvisiacich s implementáciou návrhu nariadenia vlády.	

3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)

3.5. Aké sú predpokladané spoločensko – ekonomické dôsledky pripravovaných regulácií?